L 68/16 Jurnalul Oficial al Uniunii Europene 12.3.2013 REGULAMENTUL DE PUNERE ÎN APLICARE (UE) NR. 208/2013 AL COMISIEI din 11 martie 2013 privind cerințele în materie de trasabilitate aplicabile germenilor și semințelor destinate producției de germeni (Text cu relevanță pentru SEE) COMISIA EUROPEANĂ, având în vedere Tratatul privind funcţionarea Uniunii Europene, având în vedere Regulamentul (CE) nr. 178/2002 al Parla- mentului European și al Consiliului din 28 ianuarie 2002 de stabilire a principiilor şi a cerințelor generale ale legislaţiei alimentare, de instituire a Autorităţii Europene pentru Siguranţa Alimentară şși de stabilire a procedurilor în domeniul siguranței produselor alimentare (), în special articolul 18 alineatul (5), întrucât: (1) Regulamentul (CE) nr. 178/2002 stabileşte principiile generale care reglementează produsele alimentare și hrana pentru animale în general şi siguranța acestora în special, la nivelul Uniunii și la nivel naţional. Articolul 18 din regulamentul respectiv prevede că trasabilitatea produselor alimentare, a hranei pentru animale, a animalelor de la care se obţin produse alimentare și a oricărei alte substanțe destinate sau prevăzute a fi încor- porată într-un produs alimentar sau în hrana pentru animale se stabileşte pentru toate etapele producției, prelucrării și distribuției. (2) Articolul menționat prevede, de asemenea, că operatorii din sectorul alimentar trebuie să poată identifica orice persoană de la care au fost aprovizionați cu un produs alimentar și că trebuie, de asemenea, să dispună de sisteme şi proceduri pentru identificarea celorlalte societăți către care au fost furnizate produsele lor. Aceste informații trebuie puse la dispoziția autorităților competente, la cererea acestora. (3) Ca urmare a apariției în Uniune, în mai 2011, a unui focar de E. coli producătoare de toxină Shiga (STEC), consumul de germeni a fost identificat drept originea cea mai probabilă a focarelor. ( La 20 octombrie 2011, Autoritatea Europeană pentru Siguranța Alimentară (denumită în continuare „EFSA”) a adoptat un aviz ştiințific privind riscurile prezentate de Escherichia coli producătoare de toxină Shiga (STEC) şi de alte bacterii patogene în semințe și semințe germinate (?). În avizul său, EFSA a ajuns la concluzia că semințele uscate contaminate cu agenţi patogeni bacterieni reprezintă cea mai probabilă sursă inițială a focarelor asociate germenilor. În plus, avizul precizează că, () JOL 31, 1.2.2002, p. 1. (?)) EFSA Journal 2011; 9(11):2424. (10) datorită umidității ridicate și temperaturii propice din timpul germinării, agenții patogeni bacterieni prezenți pe semințele uscate se pot multiplica în timpul germinării şi pot deveni un risc pentru sănătatea publică. Trasabilitatea este un instrument eficient pentru garantarea  siguranței  alimentare, întrucât aceasta permite urmărirea unui aliment prin toate etapele de producție, prelucrare și distribuție, permițând astfel o reacție rapidă în cazul focarelor de toxiinfecţie alimentară. În special, trasabilitatea aplicată în cazul unor alimente de origine nonanimală poate sprijini procesul de eliminare de pe piață a alimentelor nesigure, protejând astfel consumatorii. Pentru a asigura trasabilitatea în conformitate cu articolul 18 din Regulamentul (CE) nr. 178/2002, denu- mirile și adresele operatorului din sectorul alimentar care furnizează germenii sau semințele destinate producției de germeni şi ale operatorului din sectorul alimentar căruia i-au fost furnizate astfel de semințe sau germeni ar trebui să fie întotdeauna disponibile. Cerința respectivă se bazează pe abordarea „un pas înapoi”-,un pas înainte”, care prevede ca operatorii din sectorul alimentar să dispună de un sistem care să le permită să identifice furnizorul lor direct (furnizorii lor direcţi), precum şi clientul lor direct (clienții lor direcţi), cu excepția cazului în care sunt consumatori finali. Condițiile de producție a germenilor pot prezenta un risc potențial ridicat pentru sănătatea publică, deoarece acestea pot conduce la o înmulțire semnificativă a agenților patogeni prezenți în alimente. Prin urmare, în cazul unui focar de toxiinfecție alimentară legat de consumul de germeni, identificarea rapidă a parcursului produselor în cauză este esențială pentru a limita impactul unui astfel de focar asupra sănătății publice. În plus, comerțul cu seminţe destinate producției de germeni este larg răspândit, ceea ce sporeşte necesitatea trasabilității. Prin urmare, în prezentul regulament ar trebui stabilite norme specifice pentru trasabilitatea germenilor și a semințelor destinate producției de germeni. În special, este necesar să se prevadă cerința ca operatorii din sectorul alimentar să furnizeze informații supli- mentare privind volumul sau cantitatea acestor semințe sau germeni, precum și privind data expedierii, un număr de referință pentru identificarea lotului și o descriere detaliată a semințelor sau a germenilor.